

**​ຂ່າວ​ປະ​ຊາ​ສຳ​ພັນ**

**ບົດ​ລາຍ​ງານ​ສິດທິມະນຸດ ໃນ ສປປ ລາວ ຈະ​ໄດ້​ຮັບ​ການ​​ທົບ​ທວນປະ​ຈຳ​ໄລ​ຍະລະ​ດັບ​ສາ​ກົນ**

**ທີ່ ເຈນິວາ (16 ມັງກອນ 2020)** - ບົດລາຍງານສິດທິມະນຸດ ໃນ ສາທາລະນະລັດ ປະຊາທິປະໄຕ ປະຊາຊົນລາວ ຈະໄດ້ຮັບ​ການຄົ້ນ​ຄວ້າພິຈາລະນາ ໂດຍຄະນະເຮັດວຽກທົບທວນປະ​ຈຳໄລຍະລະດັບສາກົນ (UPR) ຂອງ ສະພາສິດທິມະນຸດ ແຫ່ງສະ ຫະປະຊາຊາດ ເປັນຄັ້ງທີ​ສາມ ໃນວັນອັງຄານທີ 21 ມັງກອນ 2020 ໃນລະ​ຫວ່າງ​ກອງ​ປະ​ຊຸມ ເຊິ່ງຈະມີການ[ຖ່າຍ ທອດສົດທາງເວັບໄຊ](http://webtv.un.org/).

ສປປ ລາວ ຖ​ືເປັນໜຶ່ງໃນ 14 ປະເທດ ທີ່ຈະ​ໄດ້ຖືກທົບທວນຄືນ ໂດຍຄະນະເຮັດວຽກທົບທວນປະ​ຈຳໄລຍະລະດັບສາກົນ ​ໃນ​ລະ​ຫວ່າງກອງ​ປະ​ຊຸມ​ທີ່ຈະ​ໄດ້ຈັດຂຶ້ນແຕ່ວັນທີ 20 ຫາ ວັນທີ 31 ມັງກອນ ນີ້. ການທົບທວນຄືນ ຄັ້ງທຳອິດ ແລະ ຄັ້ງ​ທີ ສອງ ແມ່​ນໄດ້​ເກີດຂຶ້ນ​ໃນ​ເດືອນ ພຶດ​ສະ​ພາ ​​ປີ 2010 ແລະ ເດືອນ ມັງ​ກອນ ປີ 2015 ຕາມລຳ​ດັ​ບ.

ໃນການທົບທວນຄືນຂອງ​ຄະ​ນະ ແມ່ນໄດ້ອີງໃສ່ຄົ້ນ​ຄ້​ວາເອກະສານຕ່າງໆຄື: 1) ບົດລາຍງານແຫ່ງຊາດ - ຂໍ້ມູນ ທີ່ໄດ້ຈາກປະເທດທີ່ກຳລັງໄດ້ຮັບການທົບທວນຄືນ; 2) ຂໍ້ມູນທີ່ມີຢູ່ໃນບົດລາຍງານຕ່າງໆ ຂອງບັນດາຜູ້ຊ່ຽວຊານ ແລະ ຄະນະດ້ານສິດທິມະນຸດເອກະລາດ ຫຼື​ເອີ້ນ​ວ່າ ຂະ​ບວນ​ກາ​ນ​ພິ​ເສດ, ບັນດາກຸ່ມສົນທິສັນຍາ ວ່າດ້ວຍສິດທິມະນຸດ, ແລະ ໜ່ວຍງານອື່ນໆຂອງສະຫະປະຊາຊາດ; 3) ຂໍ້ມູນທີ່ໄດ້ຈາກບັນດາຜູ້ມີສ່ວນຮ່ວມອື່ນໆ ລວມທັງບັນດາ ສະຖາບັນສິດທິມະນຸດ ແຫ່ງຊາດ, ບັນດາອົງການພາຍໃນພາກພື້ນ ແລະ ອົງການຈັດຕັ້ງທາງສັງຄົມ.

ບົດ​ລາຍ​ງານ 3  ບົດ​ທີ່​ຈະ​ໄດ້​ໃຊ້​ເປັນ​ບ່ອນ​ອີງ​ໃນ​ການ​ທົບ​ທວນ ສຳ​ລັບ ສ​ປ​ປ ລາວ ໃນ​ວັນ​ທີ 21 ມັງ​ກອນ ສາ​ມາດ​ຕິດ​ຕາມ​ໄດ້[​ທີ່ນີ້](https://www.ohchr.org/EN/HRBodies/UPR/Pages/LAIndex.aspx).

**ສະຖານທີ່ປ​ະ​ຊ​ຸມ**: ຫ້ອງເບີ 20, Palais des Nations, ເຈນິວາ ປະ​ເທ​ດ​ສະ​ວິ​ດ​ເຊີ​ແລ​ນ

**ເວລາ ແລະ ວັນທີ**: 14:30 – 18:00, ວັນອັງຄານ 21 ມັງກອນ (ຕາມເວລາ ເຈນິວາ, GMT + 1 ຊົ່ວໂມງ)

ການທົບທວນຄືນປະ​ຈຳໄລຍະລະດັບສາກົນ ເປັນວິທີການໜຶ່ງທີ່ໃຊ້​ປະ​ເມີນ ແລະ ທົບທວນຄືນ​ສະ​ພາບ ສິດທິມະນຸດ ຂອງບັນດາ 193 ປະເທດສະມາຊິກຂອງສະຫະປະຊາຊາດ ທັງໝົດ. ນັບຕັ້ງແຕ່ໄດ້ຈັດກອງປະຊຸມ ຄັ້ງທໍາອິດໃນເດືອນເມສາ 2008, ບັນດາ 193 ປະເທດສະມາຊິກຂອງສະຫະປະຊາຊາດທັງໝົດ ກໍ​ໄດ້​ຮັບ​ການ​ທົບ​ທວນ​ຄືນ​ເປັນ​ເວ​ລາ​ 2 ຄັ້ງ​ແລ້ວໃນລະຫວ່າງ ຮອບການທົບທວນປະ​ຈຳໄລຍະ​ລະ​ດັ​ບສາກົນຄັ້ງທໍາອິດ ແລະ ຄັ້ງທີສອງ. ໃນ​ຮອບ​ການ​ທົບ​ທວນ​ປະ​ຈ​ຳ​ໄລ​ຍ​ະ​ຮອບ​ທີສາມນີ້, ຄາດ​ວ່າ ບັນດາປະເທດຕ່າງໆ ຈະ​ໄດ້ລາຍ​ງານບັນດາມາດ​ຕະ​ການ ແລະ ຄວາມ​ຄືບ​ໜ້າ​ໃນ​ການຈັດຕັ້ງປະຕິບັດບັນດາຂໍ້ສະເໜີແນະ ທີ່ຍົກ​ຂຶ້​ນ ໃນລະຫວ່າງການທົບທວນ​ກ່ອນ​ໜ້ານີ້ ແລະ ຊີ້ໃຫ້ເຫັນເຖິງຄວາມສໍາຄັນ ໃນການພັດທະນາ ສິດທິມະນຸດຢູ່ພາຍໃນປະເທດ.

ຄະນະຜູ້ແທນຂອງ ສປປ ລາວ ແມ່ນນໍາໂດຍ​ ທ່ານ ບຸນ​ເກີດ ສັງສົມ​ສັກ, ລັດ​ຖະ​ມົນ​ຕີ​ ປະ​ຈຳ​ສຳ​ນັກ​ງານ​ນາ​ຍົກ​ລັດ​ຖະ​ມົນ​ຕີ, ປະ­ທານ​ຄະ­ນະ​ຊີ້​ນຳ​ລະ­ດັບ​ຊາດ​ໃນ​ການ​ປະ­ສານ​ງານ​ດ້ານ​ສິດ­ທິ​ມະ­ນຸດ.

ບັນດາຜູ້ແທນຈາກສາມປະເທດທີ່ຈະເປັນຜູ້​ທົບ​ທວ​ນ​ຄືນ ແລະ ຂຽນລາຍງານ (“ກຸ່ມສາມປະເທດ”) ສໍາລັບການທົບທວນ ສປປ ລາວ ມີ: ສາ​ທາ​ລະ​ນະ​ລັດ​ກົງ​ໂກ, ອິນ​ໂດ​ເນ​ເຊຍ ແລະ ອີ​ຕາ​ລີ.

ການ**ຖ່າຍທອດສົດທາງເວັບໄຊ**ກ່ຽວກັບກອງປະຊຸມນີ້ສາມາດເບິ່ງໄດ້ທີ່ [http://webtv.un.org](http://webtv.un.org/)

ລາຍຊື່ຂອງຜູ້ປະ​ກອບ​ຄຳ​ເຫັນ ແລະ ຖະແຫຼງການທັງໝົດທີ່ມີທັງໝົດຈະຖືກສົ່ງໃຫ້ໃນລະຫວ່າງ ການທົບທວນ ສປປ ລາວ ຈະນຳມາເຜີຍແຜ່ທາງເຄືອຂ່າຍ[ອິນເຕີເນັດພາຍນອກຂອງຄະນະທົບທວນ ປະ​ຈຳໄລຍະລະດັບສາກົນ](https://extranet.ohchr.org/sites/upr/Sessions/35session/LaoPeoplesDemocraticRepublic/Pages/default.aspx) ທີ່ການເຊື່ອມ ຕໍ່ດັ່ງຕໍ່ໄປນີ້

ຄະນະເຮັດວຽກທົບທວນ ປະ​ຈຳໄລຍະລະດັບສາກົນ**ມີກຳນົດໃນການຮັບຮອງເອົາບັນດາຂໍ້ສະເໜີແນະ** ກ່ຽວກັບ ສປປ ລາວ ພາຍໃນເວລາ 16:30 ຂອງວັນທີ 24 ມັງກອນ. ປະເທດທີ່ກໍາລັງໄດ້ຮັບການທົບທວນອາດ ຈະຕ້ອງການໃຫ້ທ່ານ ສະແດງຈຸດຢືນຂອງຕົນຕໍ່ກັບ ຂໍ້ສະເໜີແນະຕ່າງໆທີ່ໄດ້ຖືກນຳສະເໜີໃຫ້ ໃນລະຫວ່າງ ການທົບທວນຂອງພວກເຂົາເຈົ້າ. ຈະມີການເປີດເຜີຍຂໍ້ສະເໜີແນະຕ່າງຕໍ່ສື່ມວນຊົນລ່ວງໜ້າໃນມື້ ທີ່​ລະ​ບຸ​ຂ້າງ​ເທິງນີ້.

ຈົບ

*ສໍາລັບຂໍ້ມູນ ແລະ ການຕິດ​ຕໍ່ເພີ່ມເຕີມຂອງສື່ມວນຊົນ, ກະລຸນາຕິດຕໍ່ຫາ Rolando Gomez ໄດ້ທີ່ (+41 (0) 22 917 9711 /* *rgomez@ohchr.org**ຫຼື Sarah Lubbersen at +41 (0) 22 917 9813,* *slubbersen@ohchr.org*

*ເພື່ອຮຽນຮູ້ເພີ່ມເຕີມກ່ຽວກັບຄະນະທົບທວນ*ປະ​ຈຳ*ໄລຍະລະດັບສາກົນ, ເຂົ້າໄປທີ່:* [*www.ohchr.org/hrc/upr*](http://www.ohchr.org/hrc/upr)

**ສະພາສິດທິມະນຸດແຫ່ງສະຫະປະຊາຊາດ, ຕິດຕາມພວກເຮົາໄດ້ທາງສື່ສັງຄົມອອນໄລນ໌:** [Facebook](https://www.facebook.com/UNHRC)  [Twitter](https://twitter.com/UN_HRC)  [YouTube](https://www.youtube.com/c/UNHumanRightsCouncil)[Instagram](https://www.instagram.com/humanrightscouncil/)